钦定古今图书集成/理学汇编/经籍典/第153卷 > 朱子全书二 > 《生民》
## 钦定古今图书集成/理学汇编/经籍典/第153卷 > 朱子全书二 > 《生民》

《生民》诗是叙事诗，只得恁地，盖是叙那首尾要尽。下
武“文王有声”等诗，却有反复歌咏底意思。

问“履帝武敏。”曰：“此亦不知其何如。但《诗》中有此语，自
欧公不信祥瑞，故后人才见说祥瑞，皆辟之。若如后
世所谓祥瑞，固多伪妄；然岂可因后世之伪妄，而并
真实者皆以为无乎？‘凤鸟不至，河不出图’，孔子之言
不成，亦以为非。”

时举说《履》，“帝武敏歆”，“‘攸介攸止”处，曰：“敏’字当为绝句，
盖作母鄙反，叶上韵耳。‘履巨迹’之事有此理。且如契
之生，《诗》中亦云：‘天命元鸟，降而生商’。盖以为稷契皆
天生之耳，非有人道之感，非可以常理论也。汉高祖
之生亦类此。此等不可以言尽，当以意会之可也。”〈以上
语类三条〉